Riihimäen Cocks ei sortunut virheisiin paineiden alla ja voitti Dickenin Suomen cupin finaalissa 35-30-lukemin.

Mistä on kyse? Cocks kaatoi Dickenin Suomen cupin finaalissa 35-30-lukemin

Naisissa HIFK oli Spartaa vahvempi luvuin 34-20

Cocks otti seurahistoriansa viidennen Suomen cupin voiton, kun se kaatoi Dickenin 35-30-luvuin. Joukkueen tehomies oli kahdeksan maalia heittänyt Gheorghe Safronii.

Riihimäkeläisryhmä tuli loppuotteluun todella hyvällä asenteella ja paransi selkeästi eilisestä välieräottelusta. Cocks todella halusi cup-kannun takaisin Riihimäelle kahden vuoden tauon jälkeen ja se näkyi pelissä.

Koko kokenut kaarti, Teemu Tamminen, Antti Valo ja Kristo Järve, oli todella pelipäällä. Dicken ei päässyt tänään sille tasolle, jotta Cocksin tasoinen joukkue kaatuisi.

Dickenin päävalmentaja Thomas Lindström harmitteli hyökkäyspään liikkeen puutetta sekä teknisten virheiden määrä.

- Ero Cocksiin ja meidän välillä oli, että vieraiden käsi ei tärissyt kovassa paikassa. Tyytyväinen olen todella Anton Remyn viikonlopun esitykseen, hän oli joukkueen paras tänään.

Cocksin maalivahtipeli oli astetta parempaa, mikä vaikutti myös Dickenin vastahyökkäyspeliin. Cocksin tähtipelaaja Teemu Tamminen korosti koko joukkueen panosta.

- Koko joukkue oli tänään syttynyt ja oli todella hienoa saada kannu kotiin muutaman vuoden tauon jälkeen. En pidä siitä, että hehkutetaan yhtä nimeä lehdessä, joukkueena me harjoitellaan, voitetaan sekä hävitään.

Naisissa HIFK jyräsi Spartan 34-20-lukemin.

Lähteet: Käsipalloliiton tiedote